Source: http://www.bihon.ro/cristian-achim-asesoft-ne-a-fost-superioara-la-toate-capitolele/1245602
Timestamp: 2017-08-20 15:42:03+00:00

Document:
Cristian Achim: Asesoft ne-a fost superioară la toate capitolele - BIHON
Cristian Achim: Asesoft ne-a fost superioară la toate capitolele
la	11. februarie 2013 09:55	 Reactualizat la:	 11. februarie 2013 09:56
Antrenorul oaspeţilor, Vladimir Arnautovic a fost, fireşte, foarte jovial la conferinţa de presă de după meci, lăudând jocul elevilor săi.
„Azi (vineri – n.r.) am jucat aşa cum ar trebui să jucăm mereu, aproape de potenţialul nostru. Echipa a respectat ceea ce am stabilit şi s-a apărat foarte bine, primind numai circa 70 de puncte pe terenul liderei, care se află de altfel în mod meritat pe primul loc. Oradea a părut puţin speriată în faţa noastră, nu ştiu care este motivul, poate presiunea primului loc sau teama de a nu pierde. Burlacu a avut o prestaţie foarte bună, ca un adevărat căpitan. Ne-au mers foarte bine şuturile de la distanţă, deşi nu l-am avut în teren pe Timmermanis, dar colegii săi l-au suplinit cu brio”, a afirmat Dado Arnautovic.
De cealaltă parte, Cristian Achim era marcat de înfrângere. „Ne-a bătut astăzi (vineri, n.r.) o echipă superioară din toate punctele de vedere. Ploieştiul a prins o zi foarte bună, le-a ieşit aproape tot. Din nou, ca şi la Timişoara, am avut ghinionul de a întâlni o echipă cu un procentaj fabulos la aruncările de trei puncte, Ploieştiul a avut acum 67 la sută. Numai nouă ni se poate întâmpla aşa ceva! Nu fac o tragedie din această înfrângere, pentru mine tragedie este faptul că băieţii nu respectă anumite principii ale jocului nostru. Apărarea a funcţionat slab, am făcut greşeli pe care nu le facem de obicei. În plus, în astfel de jocuri este nevoie de un plus de agresivitate, care nouă ne-a lipsit. Regret mult că nu am putut să oferim o victorie minunatului nostru public”, a spus Achim.
„Obiectivul nostru este clasarea pe locurile unu-opt”
Antrenorul Cristian Achim a reamintit la conferinţa de presă că obiectivul fixat pentru echipă în acest sezon îl reprezintă clasarea pe unul din locurile unu-opt. „Doresc să reamintesc din nou, cu riscul de a deveni agasant, că obiectivul nostru este clasarea pe unul din locurile unu-opt la finele sezonului. Sigur că noi ne dorim mai mult şi luptăm cât putem pentru o clasare cât mai bună. Bineînţeles că şi publicul vrea mult mai mult, dar rebuie să fim realişti. Aşa cum a spus şi Dado (Arnautovic, n.r.) înaintea mea, chiar dacă vom termina sezonul regulat pe primul loc, asta încă nu înseamnă nimic, sau aproape nimic. Putem să jucăm în play-off cu o echipă ca Mediaşul sau Ploieştiul, cu care să pierdem şi să ajungem astfel pe locul opt, după ce am fost lideri aproape tot campionatul. Sigur, noi sperăm să nu se întâmple aşa. Deocamdată, suntem cu mult peste grafic, echipa este pe un loc superior faţă de ceea ce se preconiza”, a declarat Cristian Achim.
CSM Oradea, invinsa de Asesoft Ploiesti
Taguri: baschet, Cristian Achim, csm oradea
Doi dintr-o lovitură! CSM CSU Oradea a semnat cu doi stranieri
Gajovic se gândeşte la titlu
CSM CSU Oradea în faţa unui nou start
Sergiu Pop şi Darius Meluţ au semnat cu CSM CSU Oradea
Ţîbîrnă nu va mai face parte din echipa României la EuroBasket 2017
Va dispărea CSU CSM Oradea?
CSM Digi se află în faţa unui nou început
„Adversarele par accesibile, dar nu trebuie subestimate”
Martin Zeno rămâne la CSM Oradea

References: CSM 
 csm 
 CSM 

CSM 
 CSM 
 CSM 

CSM 
 CSM